b'\n_START_ARTICLE_\nJarno Trulli\n_START_SECTION_\nFormul\xc4\x97s 1 karjera\n_START_PARAGRAPH_\n1997 metais Jarno Trulli debutavo F1 su Minardi ekipa. Po 7 lenktyni\xc5\xb3 jis pakeit\xc4\x97 susi\xc5\xbeeidus\xc4\xaf Olivier\xc4\xaf Panis Prost komandoje, ir jis su\xc5\xbeav\xc4\x97jo ekipos vadovus, fini\xc5\xa1uodamas ketvirtas 1997\xc2\xa0m. Vokietijos Grand Prix, ir netgi pirmaudamas 1997\xc2\xa0m. Austrijos Grand Prix, bet prie\xc5\xa1 fini\xc5\xa1\xc4\x85 sugedo variklis. Jis pasiliko Prost ekipoje, dviem sezonams ir netgi u\xc5\xbelipo ant podiumo 1999\xc2\xa0m. Europos Grand Prix.\n_START_SECTION_\nI\xc5\xa1 Prost \xc4\xaf Jordan\n_START_PARAGRAPH_\nBet, jam tik keleta kart\xc5\xb3 pavyko fini\xc5\xa1uoti auk\xc5\xa1tose pozicijose nes Prost komandos bolidas buvo nepakankamai greitas, tod\xc4\x97l jis nusprend\xc4\x97 pakeisti komand\xc4\x85 \xc4\xaf Jordan. 2000 metais jis per\xc4\x97jo \xc4\xaf airi\xc5\xb3 komand\xc4\x85, bet ekipos bolidai nebebuvo tokie konkurencingi kaip 1990-siais. Per dvejus metus Jordan ekipoje, Trulli nebegal\xc4\x97jo u\xc5\xbekopti ant podiumo, bet pasi\xc5\xbeim\xc4\x97davo kvalifikacijos va\xc5\xbeiavimuose. 2002 metais Jarno Trullis pasira\xc5\xa1\xc4\x97 sutarti su Renault ekipa.\n_START_SECTION_\nI\xc5\xa1 Jordan \xc4\xaf Renault\n_START_PARAGRAPH_\n2003 metais Renault tur\xc4\x97jo paj\xc4\x97g\xc5\xb3 bolid\xc4\x85, su kuriuo Alonso laim\xc4\x97jo Vengrijos Grand Prix. Trulli va\xc5\xbeiavo rinkdamas ta\xc5\xa1kus, ir netgi sug\xc4\x97bejo u\xc5\xbekopti ant podiumo Vokietijos Grand Prix, jo pirmasis kai paliko Prost ekipa. 2004 metais pirm\xc4\x85j\xc4\x85 sezono dal\xc4\xaf jis buvo geresnis Renault pilotas, rinko ta\xc5\xa1kus ir lipo ant podiumo.Monaco Grand Prix Trullis pagaliau i\xc5\xa1ples\xc4\x97 pergal\xc4\x99, startuodamas i\xc5\xa1 pole pozicijos. Gerai rinkdamas ta\xc5\xa1kus, italas pasiliko komandoje iki 2004, bet susipyko su komandos bosu Flavio Briatore. Tada Trullis i\xc5\xa1kart pasira\xc5\xa1\xc4\x97 sutart\xc4\xaf su Toyota ekipa, ir jo ankstyvas pasitraukimas i\xc5\xa1 Renault leido jam va\xc5\xbeiuoti paskutin\xc4\x97se dvejuose lenktyn\xc4\x97se 2004 seazone, pakeisdamas Ricardo Zonta.\n_START_SECTION_\nI\xc5\xa1 Renault \xc4\xaf Toyota\n_START_PARAGRAPH_\nJo 2005 met\xc5\xb3 sezonas buvo neblogas. Sezono prad\xc5\xbeioje kovojo d\xc4\x97l podium\xc5\xb3, o JAV Grand Prix jis i\xc5\xa1kovojo pirm\xc4\x85j\xc4\x85 Toyotos pole pozicij\xc4\x85. Jarno Trulli komandos draug\xc5\xb3 tapo Ralfas Schumacheris, bet sezono pabaigoje Trulli surinko ma\xc5\xbeiau ta\xc5\xa1k\xc5\xb3 negu vokietis._NEWLINE_2006 met\xc5\xb3 sezone, Trulli i\xc5\xa1gyveno labai sunki\xc4\x85 sezono prad\xc5\xbei\xc4\x85. Jis vis da\xc5\xbeniau budavo aplenktas savo komandos draugo Ralfo Schumacherio, bet jis padidino savo reputacij\xc4\x85 kai jis is 6-osios starto pozicijos, fini\xc5\xa1avo 4-tas Kandos Grand Prix. Po to v\xc4\x97l fini\xc5\xa1avo ketvirtoje vietoje JAV Grand Prix. Nuo tada, jis tik gavo ta\xc5\xa1kus 3 kartus, septintoje vietoje fin\xc5\xa1avo. Vokietijos Grand Prix ir Italijos Grand Prix taip pat \xc5\xa1e\xc5\xa1toji vieta Japonijos Grand Prix. Jarno Trulli lenktyniavo labai gerai iki sezono finalo Brazilijos Grand Prix, bet pavar\xc5\xb3 de\xc5\xbe\xc4\x97 i\xc5\xa1laik\xc4\x97 vos 10 rat\xc5\xb3. Jis u\xc5\xbeem\xc4\x97 12 pozicij\xc4\x85 pilot\xc5\xb3 \xc4\xafskaitoje._NEWLINE_Jarno laim\xc4\x97jo pirmus ta\xc5\xa1kus 2007 Formul\xc4\x97s 1 Sezone Malazijos Grand Prix, fini\xc5\xa1avo 7-tas, kvalifikavosi a\xc5\xa1tuntas. Bahreine Jarno Trulli taip pat fini\xc5\xa1o linij\xc4\x85 kirto septintoje vietoje. Ispanijoje dar prie\xc5\xa1 start\xc4\x85 visos viltys gerai pasirodyti lenktyn\xc4\x97se \xc5\xbelugo Toyota lenktynininkui. I\xc5\xa1 \xc5\xa1e\xc5\xa1tosios vietos var\xc5\xbeybas tur\xc4\x97j\xc4\x99s prad\xc4\x97ti italas prie\xc5\xa1 pat start\xc4\x85 u\xc5\xbegeso. Monake Jarno fini\xc5\xa1\xc4\x85 kirto tik 15 vietoje._NEWLINE_2008\xc2\xa0m. sezone italas beveik visose lenktyn\xc4\x97se fini\xc5\xa1avo ta\xc5\xa1kuose, o geriausi\xc4\x85 viet\xc4\x85 pasiek\xc4\x97 Pranc\xc5\xabzijoje fini\xc5\xa1uodamas tre\xc4\x8dias. Tai buvo vienintelis Trulli podiumas sezone. I\xc5\xa1 viso surink\xc4\x99s 31 ta\xc5\xa1k\xc4\x85 jis liko 9 vietoje.\n_START_SECTION_\nLotus\n_START_PARAGRAPH_\n2009\xc2\xa0m. gruod\xc5\xbeio 14 d. pasira\xc5\xa1\xc4\x97 trej\xc5\xb3 met\xc5\xb3 sutart\xc4\xaf su Lotus F1 komanda._NEWLINE_\xc5\xa0i ekipa 2012\xc2\xa0m. prad\xc5\xbeioje buvo pervadinta \xc4\xaf Caterham F1. Italas dalyvavo \xc5\xa1ios ekipos prie\xc5\xa1sezoniniuose bandymuose, ta\xc4\x8diau vietos sezonui negavo. Tokiu b\xc5\xabdu pirm\xc4\x85 kart\xc4\x85 nuo 1969\xc2\xa0m. Formul\xc4\x97s 1 lenktyn\xc4\x97se nestartavo lenktynininkas i\xc5\xa1 Italijos.\n_START_SECTION_\n\xc5\xa0eiminin\xc4\x97 pad\xc4\x97tis\n_START_PARAGRAPH_\n\xc5\xbdmona Barbara, du s\xc5\xabn\xc5\xabs: Enzo (g. 2005) ir Marco (g. 2006).'